譚拔士

譚拔士曾經係一位職業足球員，狀態最顛峰嘅時候喺香港效力。響英國出世，譚拔士去香港之前曾經效力過幾支英國球隊，包括富咸、哈德斯菲、基寧咸同埋高車士打聯。

譚拔士喺1989年抵達香港嗰陣時效力南華足球隊。佢之後加盟東方足球隊；但後嚟又回巢返南華。佢曾經破紀錄五度成為香港甲組足球聯賽神射手。香港足球迷對佢印象最深刻嘅代表作，就係喺1994年4月5號，南華同聖保羅隊踢嗰場友誼賽，譚拔士入咗3球，協助南華以4-2擊敗對手。

其後佢宣佈掛靴唔踼波，喺香港創辦雙文軟性鹹濕雜誌《Kiss》。譚拔士喺香港以足球專家嘅身份，批評而家香港足球聯賽嘅水平好渣。

譚拔士而家響英國嘅星空電視體育台做緊嘢。

英國足球員
香港足球員
香港足球代表隊球員‎
香港甲組足球聯賽球員‎
富咸足球會球員
南華球員
東方球員
傑志球員
香港講波佬